«Ansayen» d tamiḍranit, i d-yeqqaren belli leqbayel ḍefren abrid n yimezwura-nsen, ttakken-ten-id d ttbut ɣef tikli-nsen, i wakken ur as-tteffɣen ara i ubrid-a. I lmend n waya, tenna-d Lacoste-Dujardin : «Nezmer ad d-nesbadu asnay akka; d ayen ilaqen ad yettwasen neɣ ad yettwaxdam deg twacult akked taddart. Di tidet, leqbayel sexdamen di tuget ansayen, akken sebgganen-d tikli-nsen yerna ad d-innin belli d tin n yimawlan-sen d lejdud-nsen»62